Θέμα: Modern Greek Language (Secondary School)
Ερώτηση: Στον δρόμο για το βραβείο αρχιτεκτονικής. Τρία ελληνικά αρχιτεκτονικά έργα δημόσιου χαρακτήρα είναι υποψήφια για ένα ευρωπαϊκό βραβείο σύγχρονης αρχιτεκτονικής για το 2022. Πρόκειται για την επέκταση της νότιας πτέρυγας του Διεθνούς Αερολιμένα Αθηνών «Ελευθέριος Βενιζέλος», τη νέα Βιβλιοθήκη της Φιλοσοφικής Σχολής του Εθνικού Καποδιστριακού Πανεπιστημίου Αθηνών και το Μουσείο Σύγχρονης Τέχνης του Ιδρύματος Β. & Ε. Γουλανδρή. Ας τα δούμε, όμως, πιο αναλυτικά. Το νέο κτήριο στον διεθνή αερολιμένα αποτελεί, επίσης, την πρώτη επέκταση του αεροδρομίου στην ιστορία του. Ο στόχος των αρχιτεκτόνων ήταν η δημιουργία ενός κτηρίου που θα δένει αρμονικά με το περιβάλλον, δεν θα μοιάζει ξένο στην αρχική κτηριακή σύνθεση, αλλά θα προσθέτει και μια αίσθηση ανανέωσης. Η εντυπωσιακή πρόσοψη με τις 77 ανοιχτές περσίδες αντανακλά τον ουρανό ανάλογα με τις καιρικές συνθήκες. Η Βιβλιοθήκη της Φιλοσοφικής Σχολής του ΕΚΠΑ, συνολικής επιφάνειας 5.254 τ.μ., ολοκληρώθηκε το 2018 και έχει ήδη διακριθεί στα βραβεία ελληνικής αρχιτεκτονικής 2020. Σύμφωνα με την αρχιτεκτονική περιγραφή, το κτήριο ταιριάζει στο τοπίο του πανεπιστημίου και μοιάζει με φυσική προέκταση της Φιλοσοφικής. Όλες οι κινήσεις από και προς τη βιβλιοθήκη οδηγούν στον υπαίθριο χώρο της αυλής. Στην περίπτωση του Μουσείου Σύγχρονης Τέχνης Γουλανδρή υλοποιήθηκαν ουσιαστικά δύο αντικείμενα: η αποκατάσταση ενός παλαιού κτίσματος, το οποίο έγινε μουσείο, και η προσθήκη μιας σύγχρονης επέκτασής του. Το νέο κτήριο έχει επτά ορόφους και πέντε υπόγεια, όπου φιλοξενούνται τα εκθέματα της συλλογής, εστιατόριο, κατάστημα δώρων, εργαστήρια, γραφεία διοίκησης και αμφιθέατρο εκδηλώσεων. Το συγκεκριμένο βραβείο απονέμεται κάθε δύο χρόνια σε Ευρωπαίους αρχιτέκτονες για ολοκληρωμένα έργα, τα οποία προτείνονται από αρχιτεκτονικούς συλλόγους και ανεξάρτητους κριτές. Διασκευή άρθρου σε ηλεκτρονική εφημερίδα του Σ. Ιωαννίδη για τις ανάγκες των εξετάσεων, https://www.kathimerini.gr/culture/561225478/ston-dromo-gia-to-vraveio-architektonikis/, 13-1-2021. Χρησιμοποιώντας τις πληροφορίες από το παραπάνω κείμενο, βρείτε την επιλογή που συμπληρώνει σωστά την πρόταση: Ποιο από τα τρία ισχύει;
Επιλογές:
Το κοινό δεν μπορεί να προτείνει τα υποψήφια αρχιτεκτονικά έργα για βράβευση
Οι σύλλογοι αρχιτεκτονικής δεν μπορούν να προτείνουν τα υποψήφια αρχιτεκτονικά έργα για βράβευση
Ανεξάρτητοι κριτές δεν μπορούν να προτείνουν τα υποψήφια αρχιτεκτονικά έργα για βράβευση
Σωστή απάντηση (αριθμός επιλογής, από 0): 0